# Csíkszentkirály

### A Wikipédiából, a szabad lexikonból.

Csíkszentkirály (románul Sâncraieni): falu a mai Romániában Hargita megyében. Községközpont, Csíkmindszent, Csíkszentimre, Csíkszentimre-fürdő, Csíkszentlélek, Fitód és Hosszúaszó tartozik hozzá.

## [szerkesztés] Fekvése

Csíkszeredától 7 km-re délkeletre az AlCsíki- medence északi végénél az Olt két partján a Zsögödi-szoros előtt terül el.

## [szerkesztés] Nevének eredete

Nevét Szent István királynak szentelt középkori templomáról kapta.

## [szerkesztés] Története

Ősidők óta lakott hely. Területén kő-, bronz-, vaskori és Árpád-kori telepek nyomaira bukkantak. Andezitbányájában 1954-ben 14 darabból álló dák ezüstkincsleletre, egy ivó készletre leltek. A települést 1332-ben Sancto Rege néven említik. 1694-ben a falu mellett futamították meg a Somlyónál megvert tatár sereget a Csíki székelyek, 8000 székely foglyot szabadítva ki. 1910-ben 1606 magyar lakosa volt. A trianoni békeszerződésig Csík vármegye Felcsíki járásához tartozott 1992-ben 2429 lakosából 2382 magyar, 27 román és 20 cigány volt.

## [szerkesztés] Látnivalók

- Római katolikus temploma románkori alapokra épült a 15. század második felében. 1759 és 1773 között bővítették és tornyát magasították. 1790-ben előcsarnokot, 1900-ban oldalkápolnát építettek hozzá.
- A falutól délre eső temetőben áll az 1528-ban épített temetőkápolna, melyet 1822-ben és 1866-ban újjáépítettek.
- Határában az Olt szűk völgye feletti Háromtetejnek nevezett dombon az Andrássyak ősi várkastélyának romjai látszanak.
- A falu egyedülállóan gazdag borvízforrásokban, 21 ház kertjében található borvízforrás, melyet három üzemben palackoznak. Legnevezetesebbike a "Hargita Gyöngye".
- Az Olt hídja melletti borvizes lápos terület a Borsáros természetvédelmi terület. Mellette láthatók az 1891-ben létesített, majd 1930-ban megújított fürdő romjai.
- A falunak néprajzi múzeuma van.

## [szerkesztés] Híres emberek

- Itt született 1813-ban Simon Péter Jukundián ferences énekszerző, író a Csíksomlyói tanítóképző egykori igazgatója.
- Itt született 1847-ben Vitos Mózes pap, író.
- Itt született 1849-ben Tivai Nagy Imre közíró.
- Itt született Lestyán Mózes egyházi író.

A lap eredeti címe "http://hu.wikipedia.org../../../c/s/%C3%AD/Cs%C3%ADkszentkir%C3%A1ly.html"

Kategória: Hargita megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Esperanto
- Nederlands
- Română